સ્વસ્થ શરીર માટે દરેક લોકોએ અનાજ, રેસાવાળો ખોરાક, શાકભાજી, સલાડ, પાંદડાંવાળાં શાક, રેસાયુક્ત ફળ, દૂધ, છાશ વગેરે જેવો પ્રોટીન, આયર્ન, વિટામિન એ, કેલ્શિયમ વગેરે તત્ત્વોથી ભરપૂર ખોરાક ખાવો જોઈએ. જે તમને શક્તિ આપે છે અને પાચનક્રિયા સરળ બનાવે છે, પરંતુ ખાવામાં કચાશ રાખનારા લોકોમાં આ તત્ત્વોનો અભાવ જોવા મળે છે. જેના ભાગરૃપે તેમને વિવિધ સપ્લિમેન્ટ્સ જેવા કે પ્રોટીન પાઉડર, વિટામિન ડીનાં ઇન્જેક્શન, વિટામિન બી ૧૨ની દવાઓ વગેરે લેવાં પડતાં હોય છે. યુવતીઓમાં આયર્નની ઊણપ પણ મોટો પ્રશ્ન બની ગયો છે. શારીરિક અને માનસિક રીતે સ્વસ્થ થવા પૌષ્ટિક આહારની સાથે કસરત અને યોગ પણ મહત્ત્વનાં છે.